Foto Geboortekaartje LG022 FC3 Girl | Foto Geboortekaartjes Meisjes | Sprookjes geboortekaartjes met foto
Vorige Artikel 27 van 164 Volgende
© all rights reserved | digital fingerprint:U236-5911-2873 Dual diagnosis of autism and hearing loss: Caregivers’s experience of diagnosis and intervention
De Villiers, Ayesha (2017-12)
AFRIKAANSE OPSOMMING : Versorgers word beskou as kernrolspelers dwarsdeur die lewensduur van ’n kind met spesiale behoeftes en boonop vorm hulle deel van ’n familie binne die breë netwerk van hul gemeenskap en sosiale sfere. Bronfenbrenner se bio-ekologiese perspektief verskaf ’n teoretiese raamwerk wat die interaktiewe aard van hierdie proses uitbeeld wat reeds voor die verkryging van ’n finale diagnose begin. Hierdie studie verken die geleefde ervarings van versorgers van drie kinders met ’n dubbele diagnose van outismespektrum-versteuring en gehoorverlies, soos hulle die doolhof van ingrypings- en ondersteuningsdienste binne die Suid-Afrikaanse konteks navigeer. Die studie is kwalitatief van aard en die navorser het van ’n gevallestudie-navorsingsontwerp gebruik gemaak om die ervarings van versorgers te ondersoek. Die deelnemers is deur middel van doelgerigte steekproefneming gekies en data is deur middel van deels gestruktureerde onderhoude sowel as ’n dokumentstudie ingesamel. Die data is geanaliseer deur middel van tematiese ontleding waarna dit deur middel van ’n bespreking aangebied is. Die navorsingsbevindinge bevestig nie net die kompleksiteit van die ervaringe en behoeftes van kinders met ’n dubbele diagnose nie, maar ook dié van hul versorgers, wie beskou word as die projekbestuurders van hul kind se ingrypingsprogram. Versorgers se ervaringe is grotendeels beïnvloed deur hul persoonlike vlak van betrokkenheid óf onttrekking, hulle kennisbasis sowel as hul toegang tot dienste en inligting regdeur die ingrypingsproses. Proksimale prosesse wat tussen die versorgers en die skoolgemeenskap geskied dien as ondersteuning vir die vestiging van ’n effektiewe, multi-dissiplinêre spanbenadering wat ondersteuning bied dwarsdeur die lewe van ’n kind met ’n dubbele diagnose van outismespektrum-versteuring en gehoorverlies. Die bevindinge verkry uit die navorsing, word vervat in aanbevelings aan professionele persone wat dienste aan ouers van kinders met ’n dubbele diagnose verskaf.
Please refer to this item in SUNScholar by using the following persistent URL: http://hdl.handle.net/10019.1/102891
Masters Degrees (Educational Psychology)